Tr.: Skamander u. Nebentäler — Skepsis (Kurşunlu-Tepe) — 311/310 v.Chr. — JHS 19,1899,332-333 (B) [OGIS 6]
Region: Asia Minor — Troas

[ -------------- αφεσταλκεν] ακιον ος [υπαρχει τηι πολει ημων εις το] [π]αν ευνους και [την πρ]ο[θυμιαν αει διαφυ]λασσων διατελει και α[ξιοι] αυτωι εμφα[ν]ιζειν ων αν δεηται η πολις αφεσταλκ[ε] [δ]ε και τας ομολογιας τας προς κασσανδρον και πτολεμαιον και λυσιμαχον αυτωι γεγενημενας και των ορκων αντιγραφα και περι της των ελληνων ειρηνης και αυτονομιας τα πεπραγμενα δεδο[χ]θαι τωι δημωι επειδη αντιγονος τηι τε [π]ολει και τοις αλλοις ελλησιν μεγαλων αγαθων αιτιος γεγενηται επαινεσαι μεν αντιγονον και συνησθηναι αυτωι επι τοις πεπραγμενοις συνησθηναι δε την πολιν και τοις ελλησιν οτι ελευθε[ρ]οι και αυτονομοι οντες εν ειρηνηι [εις] το λοιπον διαξουσιν οπως δ αν αντιγονος τιμηθηι καταξιως τωμ πεπραγμενων και ο δημος φαινηται χαριν αποδιδους ων προειληφεν αγαθων αφορισαι αυτωι τεμενος και βωμον ποησαι και αγαλμα στησαι ως καλλιστον την δε θυσιαν κα[ι] τον αγωνα και την στεφανηφοριαν και την λοιπην παν[ηγ]υριν γινεσθαι αυτωι καθ εκαστον ετ[ος κα]θαπερ και προτερο[ν] συνετελειτο [στεφα]νωσαι δε αυτον χρυσωι στεφανωι [απο στατηρ]ων χρυσων εκατον στεφανωσ[αι] δε και [δημ]ητριον και φιλιππον εκατερον χρυσοι[ς πεν]τηκοντα απαγγειλαι δε τους στεφαν[ους τω]ι αγω[νι] εν τηι πανηγυρει θυσαι δε και [ευ]αγγελια την πολιν επι τοις υπ αντιγον[ου] αφεσταλμενοι[ς] στεφανηφορησαι δ[ε] και τους πολιτα[ς] παντας το δε αναλωμα δουναι το ει[ς τ]αυτα τον ταμιαν πεμψαι δε και αυ[τ]ωι ξενια τας δε ομολογιας και τας επ[ι]στολας τας παρ αντιγονου και τους ο[ρ]κους ους απεστειλεν αναγραψαι εις [σ]τηλην καθαπερ αντιγονος εφεστειλε[ν κ]αι θειναι εις το ιερον της αθηνας επ[ιμελη]θηναι δε τον γραμματεα δουναι [δε] και εις ταυτα το αναλωμα τον ταμιαν [ομοσα]ι δε τους πολιτας παντας τον ορ[κον τον αφεσ]ταλμενον καθαπερ αντι[γονος εφεστειλεν] τους δε ηιρημε[νους -------------] νους -----------------] υ[---.